पाएं अपने शहर की ताज़ा ख़बरें और फ्री ई-पेपरडाउनलोड करें
देश की राजधानी दिल्ली में तेजी से फैल रही कोरोना संक्रमण लोगों के लिए काल साबित हो रही है। मई के शुरुआती 5 दिनों में ही कोरोना 1900 से अधिक लोगों के लिए काल साबित हुई है। कोरोना से होने वाली मौत के आंकड़े देखें, बेहद डरावने है।
बीते महज 3 दिनों में ही क्रमशः 448, 338 और 311 मरीजों की मौत हुई है। कोरोना से होने वाली मौत के आंकड़े किस गति से बढ़ रहे हैं, यह इस बात से समझा जा सकता है कि मई के शुरुआती 5 दिनों में ही आए मौत के आंकड़े बीते करीब 4 महीने के दौरान हुई मौत के आंकड़ों से अधिक है।
महज 5 दिन में ही 1900 से ज्यादा मौत
दिल्ली सरकार के द्वारा जारी आंकड़ों को देखे तो 1 मई से 5 मई के बीच दिल्ली में कोरोना के कारण कुल 1916 मौत हुई है। वहीं, 1 दिसम्बर 2020 से 1 अप्रैल 2021 के बीच दिल्ली में कोरोना से कुल 1776 मरीजों की मौत हुई थी। यानी अप्रैल तक के बीते 4 महीने में जितनी मौत हुई।
उससे ज्यादा लोगों की मौत मई के शुरुआती 5 दिनों में हो चुकी है। मार्च के अंतिम हफ्ते से अप्रैल की शुरुआत के बीच दिल्ली में कोरोना की चौथी लहर की दस्तक हुई थी, उसके बाद से कोरोना से होने वाली मौत के आंकड़े लगातार आंकड़े बढ़ रहे हैं।
एक महीने में बीते साढ़े 5 महीने जितनी मौत
आंकड़ों को देखे तो अभी तक अप्रैल माह कोरोना के मद्देनजर दिल्ली के लिए सबसे भयावह रहा है। कोरोना के कारण अब तक जितनी मौत हुई है, उनमें से करीब 30 फीसदी लोगों की जान केवल अप्रैल महीने में गई है। 1 अप्रैल को दिल्ली में कोरोना से मौत का कुल आंकड़ा 11,036 था. यह संख्या 30 अप्रैल को 16,147 पर पहुंच गई। यानी राजधानी दिल्ली में महज एक महीने के भीतर ही 5111 लोगों की कोरोना संक्रमण के कारण मौत हो गई।
अप्रैल में हर दिन औसतन 170 मौत
दिल्ली सरकार द्वारा जारी हेल्थ बुलेटिन पर गौर करे तो एक महीने में हुई मौत का यह आंकड़ा, बीते साढ़े 5 महीने में कोरोना से हुई मौत के आंकड़े जितना है। कोरोना की शुरुआत से 15 अक्टूबर तक दिल्ली में 5924 मरीजों की संक्रमण से मौत हुई थी। 15 अक्टूबर से 1 अप्रैल के बीच 5112 लोग कोरोना से मरे, जबकि केवल अप्रैल महीने में ही 5111 लोगों की मौत हो गई। अप्रैल महीने में कोरोना से औसतन 170 मौत हर दिन हुई है।
गर्भवती महिलाओं की मृत्यु दर भी काफी ज्यादा है
ज्यादातर कोरोना मरीज अस्पतालों में तब आ रहे हैं, जब उनका ऑक्सीजन लेवल बहुत नीचे चला जा रहा है। ‘ऑक्सीजन 93 से नीचे आए, तो अस्पताल जाएं। तुरंत अस्पताल में भर्ती हों। जहां भी बेड मिले एडमिट होना जरूरी है, चाहे वो छोटा अस्पताल या कोई नर्सिंग होम ही क्यों ना हो। मौत के बढ़ते मामलों का दूसरा कारण यह है कि ऐसे लोग भी बड़ी संख्या में संक्रमित हो रहे हैं।
जो पहले से गंभीर बीमारियों से ग्रसित हैं, जो डायबिटीज या हार्ट के मरीज हैं। गर्भवती महिलाओं की मृत्यु दर भी काफी ज्यादा है। ऐसे में जरूरी है कि गर्भवती महिलाएं अगर संक्रमित हों, तो भले ही उनमें लक्षण ना के बराबर हों, फिर भी वे डॉक्टर की सलाह लें। -डॉ. सुरेश कुमार, लोकनायक अस्पताल के मेडिकल डायरेक्टर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn